## Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova u prvom tromjesečju 2012. godine

### NN 149/2011 (21.12.2011.), Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova u prvom tromjesečju 2012. godine

VLADA REPUBLIKE HRVATSKE

3058

Na temelju članka 143. Zakona o odgoju i obrazovanju u osnovnoj i srednjoj školi (»Narodne novine«, br. 87/2008, 86/2009, 92/2010, 105/2010 i 90/2011), Vlada Republike Hrvatske je na sjednici održanoj 16. prosinca 2011. godine donijela

ODLUKU

O KRITERIJIMA I MJERILIMA ZA UTVRĐIVANJE BILANČNIH PRAVA ZA FINANCIRANJE MINIMALNOG FINANCIJSKOG STANDARDA JAVNIH POTREBA SREDNJIH ŠKOLA I UČENIČKIH DOMOVA U PRVOM TROMJESEČJU 2012. GODINE

OPĆE ODREDBE

I.

Ovom Odlukom utvrđuju se bilančna prava u prvom tromjesečju 2012. godine za financiranje minimalnog financijskog standarda javnih potreba srednjih škola i učeničkih domova i kriteriji i mjerila za utvrđivanje bilančnih prava županijama i Gradu Zagrebu do visine potrebnih sredstava za osiguravanje minimalnog financijskog standarda srednjih škola i učeničkih domova.

II.

U proračunu županija i Grada Zagreba koji su preuzeli financiranje dijela javnih potreba u srednjim školama i učeničkim domovima osiguravaju se sredstva za materijalne rashode, financijske rashode, materijal i dijelove za tekuće i investicijsko održavanje, usluge tekućeg i investicijskog održavanja, rashode za nabavu proizvedene dugotrajne imovine i dodatna ulaganja na nefinancijskoj imovini.

III.

Ukupna bilanca sredstava za srednje škole i učeničke domove u prvom tromjesečju 2012. godine za financiranje minimalnog financijskog standarda javnih potreba utvrđuje se kako slijedi:

– u kunama –

|  |  |  |  |
| --- | --- | --- | --- |
| Opis | Bilancirana  sredstva za  2011. g. | Bilancirana  sredstva  u prvom  tromjesečju  2012. g. | Indeks  kol. 2/ kol. 1. |
| 0 | 1 | 2 | 3=2/1 |
| Materijalni i financijski rashodi | 336.642.000 | 82.561.451 | 24,53 |
| Materijalni i financijski rashodi za  učeničke domove | 41.724.900 | 10.431.225 | 25,00 |
| Rashodi za materijal, dijelove i usluge  tekućeg i investicijskog održavanja škola  i učeničkih domova | 34.884.175 | 8.555.344 | 24,53 |
| Rashodi za nabavu proizvedene dugotrajne  imovine i dodatna ulaganja na nefinancijskoj  imovini | 59.100.750 | 13.681.824 | 23,15 |
| Ukupno | 472.351.825 | 115.229.844 | 24,39 |

Ukupni iznos sredstava za materijalne i financijske rashode srednjih škola i učeničkih domova u prvom tromjesečju 2012. godine iznosi 82.561.451 kuna.

Ukupni iznos sredstava za materijalne i financijske rashode za učeničke domove (smještaj i prehrana) u prvom tromjesečju 2012. godine iznosi 10.431.225 kuna.

Ukupni iznos sredstava za materijal, dijelove i usluge tekućeg i investicijskog održavanja škola i učeničkih domova u prvom tromjesečju 2012. godine iznosi 8.555.344 kune.

Ukupni iznos sredstava za rashode za nabavu proizvedene dugotrajne imovine i dodatna ulaganja na nefinancijskoj imovini u prvom tromjesečju 2012. godine iznosi 13.681.824 kune.

MATERIJALNI I FINANCIJSKI RASHODI, POMOĆI UNUTAR OPĆE DRŽAVE, KRITERIJI I MJERILA

IV.

Županijama i Gradu Zagrebu priznaju se bilančna prava za financiranje materijalnih i financijskih rashoda srednjih škola i učeničkih domova u visini koja osigurava minimalni financijski standard srednjih škola i učeničkih domova. Obračun ovih prava izvršen je prema kriterijima i mjerilima iz ove Odluke, a sredstva se mogu koristiti samo za financiranje materijalnih i financijskih rashoda (prema ekonomskoj klasifikaciji) nužnih za realizaciju nastavnog plana i programa javnih potreba srednjoškolskog obrazovanja.

Ekonomska klasifikacija materijalnih i financijskih rashoda sukladno Računskom planu za proračunsko računovodstvo obuhvaća:

– skupinu 32 – Materijalni rashodi i

– skupinu 34 – Financijski rashodi.

V.

Kriterij za utvrđivanje ukupnih bilančnih prava za privremeno financiranje materijalnih i financijskih rashoda u prvom tromjesečju 2012. godine su tromjesečna bilančna prava 2011. godine uz primjenu indeksa zadanog u Uputi za izradu proračuna jedinica lokalne i područne (regionalne) samouprave za razdoblje 2012. – 2014. godine.

Mjerilo je prosječna tromjesečna cijena po učeniku izračunata na bazi ukupnih bilančnih prava i upisanih učenika u školskoj godini 2010./2011.

IZRAČUN BILANČNIH PRAVA MATERIJALNIH I FINANCIJSKIH RASHODA PO ŽUPANIJAMA I GRADU ZAGREBU U PRVOM TROMJESEČJU 2012. GODINE

– u kunama –

|  |  |  |  |  |  |
| --- | --- | --- | --- | --- | --- |
| Red.  br. | Nositelj financiranja | Ukupni iznos u prvom tromjesečju 2012. godine | Broj razrednih odjela u šk. god. 2010./2011. | Broj učenika u šk. god. 2010./2011. | Prosječna tromjesečna cijena po učeniku |
| 0 | 1 | 2 | 3 | 4 | 5=2/4 |
| ŽUPANIJE | | | | | |
| 1. | Zagrebačka | 2.931.323 | 301 | 7.422 | 394,95 |
| 2. | Krapinsko-zagorska | 2.404.798 | 207 | 5.186 | 463,71 |
| 3. | Sisačko-moslavačka | 2.969.006 | 271 | 5.840 | 508,39 |
| 4. | Karlovačka | 3.074.872 | 211 | 4.777 | 643,68 |
| 5. | Varaždinska\* | 5.187.127 | 374 | 8.458 | 613,28 |
| 6. | Koprivničko- -križevačka | 2.282.557 | 191 | 4.632 | 492,78 |
| 7. | Bjelovarsko-bilogorska | 2.574.636 | 281 | 6.177 | 416,81 |
| 8. | Primorsko-goranska | 5.274.509 | 490 | 10.908 | 483,54 |
| 9. | Ličko-senjska | 863.691 | 74 | 1.544 | 559,39 |
| 10. | Virovitičko-podravska | 1.754.113 | 164 | 3.727 | 470,65 |
| 11. | Požeško-slavonska | 1.632.104 | 173 | 4.176 | 390,83 |
| 12. | Brodsko-posavska | 3.212.303 | 284 | 7.228 | 444,42 |
| 13. | Zadarska | 3.972.200 | 360 | 8.023 | 495,10 |
| 14. | Osječko-baranjska | 6.208.657 | 600 | 14.070 | 441,27 |
| 15. | Šibensko-kninska | 2.107.980 | 190 | 4.530 | 465,34 |
| 16. | Vukovarsko-srijemska | 3.361.530 | 352 | 8.009 | 419,72 |
| 17. | Splitsko-dalmatinska | 8.914.411 | 916 | 21.821 | 408,52 |
| 18. | Istarska | 4.308.812 | 368 | 7.556 | 570,25 |
| 19. | Dubrovačko-neretvanska | 2.662.269 | 283 | 6.045 | 440,41 |
| 20. | Međimurska | 1.770.342 | 177 | 4.244 | 417,14 |
| 21. | Grad Zagreb | 15.094.211 | 1.432 | 37.360 | 404,02 |
| UKUPNO ŽUPANIJE | | 82.561.451 | 7.699 | 181.733 | 454,30 |

Napomena: Prosječna cijena po učeniku rezultat je podjele ukupnog iznosa materijalnih i financijskih rashoda s brojem učenika i zaokružen na dvije decimale.

\* U Varaždinskoj županiji materijalni i financijski rashodi su uvećani za 1/4 ukupnog iznosa od 2.000.000 kuna, te je primijenjen zadani indeks u Uputi za izradu proračuna JLP(R)S za razdoblje 2012. – 2014. (najam – JPP), a istovremeno za isti iznos su umanjeni rashodi za nabavu proizvedene dugotrajne imovine i dodatna ulaganja na nefinancijskoj imovini.

U prosječnoj tromjesečnoj cijeni po učeniku izračunatoj na temelju upisanih učenika srednjih škola iskazanoj u koloni 4 navedene tablice, osim materijalnih i financijskih rashoda srednjih škola, obuhvaćen je i dio materijalnih rashoda učeničkih domova prema sjedištu učeničkog doma, i to: prijevoz zaposlenika, na posao i s posla, pedagoška dokumentacija, zdravstveni pregledi zaposlenika te materijalni rashodi za redovite propisane kontrole instalacija i postrojenja (po inspekcijskim nalazima) čije neotklanjanje ugrožava sigurnost učenika i učeničkog doma.

VI.

Kriterij za utvrđivanje bilančnih prava za sufinanciranje pomoći smještaja i prehrane učenika u učeničkim domovima po županijama i Gradu Zagrebu je broj učenika upisanih 2010./2011. godine po učeničkim domovima kojima su osnivači navedene županije.

Mjerilo je prosječna tromjesečna cijena po učeniku u iznosu od 1.575,00 kuna.

IZRAČUN BILANČNIH PRAVA ZA SUFINANCIRANJE MATERIJALNIH I FINANCIJSKIH RASHODA ZA UČENIČKE DOMOVE (SMJEŠTAJ I PREHRANA UČENIKA) PO ŽUPANIJAMA I GRADU ZAGREBU U PRVOM TROMJESEČJU 2012. GODINE

– u kunama –

|  |  |  |  |
| --- | --- | --- | --- |
| Red.  br. | Nositelj financiranja | Broj učenika u šk. god. 2010./2011. | Ukupni iznos za 1. – 3. 2012. g. |
| 0 | 1 | 2 | 3 |
|  | ŽUPANIJE |  |  |
| 1. | Zagrebačka | 86 | 135.450 |
| 2. | Krapinsko-zagorska | 221 | 348.075 |
| 3. | Sisačko-moslavačka | 68 | 107.100 |
| 4. | Karlovačka | 240 | 378.000 |
| 5. | Varaždinska | 280 | 441.000 |
| 6. | Koprivničko-križevačka | 110 | 173.250 |
| 7. | Bjelovarsko-bilogorska | 318 | 500.850 |
| 8. | Primorsko-goranska | 727 | 1.145.025 |
| 9. | Ličko-senjska | 113 | 177.975 |
| 10. | Virovitičko-podravska | 112 | 176.400 |
| 11. | Požeško-slavonska | 278 | 437.850 |
| 12. | Brodsko-posavska | 0 | 0 |
| 13. | Zadarska | 195 | 307.125 |
| 14. | Osječko-baranjska | 576 | 907.200 |
| 15. | Šibensko-kninska | 0 | 0 |
| 16. | Vukovarsko-srijemska | 86 | 135.450 |
| 17. | Splitsko-dalmatinska | 578 | 910.350 |
| 18. | Istarska | 251 | 395.325 |
| 19. | Dubrovačko-neretvanska | 274 | 431.550 |
| 20. | Međimurska | 188 | 296.100 |
| 21. | Grad Zagreb | 1922 | 3.027.150 |
| UKUPNO ŽUPANIJE | | 6.623 | 10.431.225 |

RASHODI ZA NABAVU PROIZVEDENE DUGOTRAJNE IMOVINE I DODATNA ULAGANJA NA NEFINANCIJSKOJ IMOVINI I RASHODI ZA MATERIJAL, DIJELOVE I USLUGE TEKUĆEG I INVESTICIJSKOG ODRŽAVANJA

VII.

A) Rashodi za nabavu proizvedene imovine i dodatna ulaganja na nefinancijskoj imovini

Navedeni rashodi, sukladno Računskom planu za proračunsko računovodstvo, odnose se na skupinu 42 – Rashodi za nabavu proizvedene dugotrajne imovine i skupinu 45 – Rashodi za dodatna ulaganja na nefinancijskoj imovini. Županijama i Gradu Zagrebu ovi rashodi se planiraju i osiguravaju na osnovi kriterija opsega djelatnosti:

– po učeniku 35,02 kuna tromjesečno

– po razrednom odjelu 826,75 kuna tromjesečno

– po školskoj zgradi 2.070,99 kuna tromjesečno.

B) Rashodi za materijal, dijelove i usluge tekućeg i investicijskog održavanja

Navedeni rashodi, sukladno Računskom planu za proračunsko računovodstvo, odnose se na odjeljak 3224 – Materijal i dijelovi za tekuće i investicijsko održavanje i odjeljak 3232 – Usluge tekućeg i investicijskog održavanja. Županijama i Gradu Zagrebu ovi rashodi se planiraju i osiguravaju na osnovi kriterija opsega djelatnosti:

– po učeniku prosječno 13,95 kuna tromjesečno

– po razrednom odjelu 329,35 kuna tromjesečno

– po školskoj zgradi 3.825,00 kuna tromjesečno.

C) Rashodi za materijal, dijelove i usluge tekućeg i investicijskog održavanje učeničkih domova

Navedeni rashodi, sukladno Računskom planu za proračunsko računovodstvo, odnose se na odjeljak 3224 – Materijal i dijelovi za tekuće i investicijsko održavanje i odjeljak 3232 – Usluge tekućeg i investicijskog održavanja. Županijama i Gradu Zagrebu ovi rashodi se planiraju i osiguravaju na osnovi kriterija opsega djelatnosti upisanih učenika u tim domovima u školskoj godini 2010./2011.:

– po učeniku 131,59 kuna tromjesečno.

Na osnovi kriterija utvrđenih pod A), B) i C) ukupni rashodi za materijal, dijelove i usluge tekućeg i investicijskog održavanja i rashodi za nabavu proizvedene dugotrajne imovine i dodatna ulaganja na nefinancijskoj imovini u prvom tromjesečju 2012. godine po županijama iznose:

– u kunama –

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Red br. | Nositelj financiranja | Opseg djelatnosti | | | | Rashodi za nabavu proizvedene dugotrajne imovine i dodatna ulaganja na nefinancijskoj imovini | Rashodi za materijal, dijelove i usluge tekućeg i investicijskog održavanja škola | Rashodi za materijal, dijelove i usluge tekućeg i investicijskog održavanja učeničkih domova | UKUPNO prvo tromjesečje 2012. |
| Broj učenika u šk.god. 2010./2011. | Broj razred. odjela u šk. god 2010./2011. | Broj građe-vina u šk. god 2010./ 2011. | Broj učenika u učeničkim domovima u šk. god. 2010./2011. |
| 0 | 1 | 2 | 3 | 4 | 5 | 6 | 7 | 8 | 9 |
|  | ŽUPANIJE | | | | | | | | |
| 1. | Zagrebačka | 7.422 | 301 | 31 | 86 | 573.007 | 321.265 | 11.318 | 905.590 |
| 2. | Krapinsko-zagorska | 5.186 | 207 | 17 | 221 | 387.983 | 205.558 | 29.083 | 622.624 |
| 3. | Sisačko-moslavačka | 5.840 | 271 | 19 | 68 | 467.944 | 243.411 | 8.949 | 720.304 |
| 4. | Karlovačka | 4.777 | 211 | 18 | 240 | 379.036 | 204.993 | 31.584 | 615.613 |
| 5. | Varaždinska\* | 8.458 | 374 | 34 | 280 | 212.859 | 371.237 | 36.848 | 620.944 |
| 6. | Koprivničko-križevačka | 4.632 | 191 | 11 | 110 | 342.926 | 169.609 | 14.476 | 527.011 |
| 7. | Bjelovarsko-bilogorska | 6.177 | 281 | 30 | 318 | 510.796 | 293.482 | 41.849 | 846.127 |
| 8. | Primorsko-goranska | 10.908 | 490 | 58 | 727 | 907.277 | 535.425 | 95.673 | 1.538.375 |
| 9. | Ličko-senjska | 1.544 | 74 | 10 | 113 | 135.968 | 84.165 | 14.871 | 235.004 |
| 10. | Virovitičko-podravska | 3.727 | 164 | 16 | 112 | 299.261 | 167.214 | 14.739 | 481.214 |
| 11. | Požeško-slavonska | 4.176 | 173 | 16 | 278 | 322.428 | 176.443 | 36.585 | 535.456 |
| 12. | Brodsko-posavska | 7.228 | 284 | 21 | 0 | 531.448 | 274.708 | 0 | 806.156 |
| 13. | Zadarska | 8.023 | 360 | 33 | 195 | 646.978 | 356.732 | 25.662 | 1.029.372 |
| 14. | Osječko-baranjska | 14.070 | 600 | 61 | 576 | 1.115.181 | 627.246 | 75.801 | 1.818.228 |
| 15. | Šibensko-kninska | 4.530 | 190 | 14 | 0 | 344.739 | 179.331 | 0 | 524.070 |
| 16. | Vukovarsko-srijemska | 8.009 | 352 | 31 | 86 | 635.732 | 346.251 | 11.318 | 993.301 |
| 17. | Splitsko-dalmatinska | 21.821 | 916 | 72 | 578 | 1.670.694 | 881.541 | 76.065 | 2.628.300 |
| 18. | Istarska | 7.556 | 368 | 29 | 251 | 628.951 | 337.550 | 33.031 | 999.532 |
| 19. | Dubrovačko-neretvanska | 6.045 | 283 | 21 | 274 | 489.187 | 257.873 | 36.058 | 783.118 |
| 20. | Međimurska | 4.244 | 177 | 13 | 188 | 321.904 | 167.234 | 24.741 | 513.879 |
| 21. | Grad Zagreb | 37.360 | 1.432 | 128 | 1.922 | 2.757.525 | 1.482.492 | 252.933 | 4.492.950 |
| UKUPNO ŽUPANIJE | | 181.733 | 7.699 | 683 | 6.623 | 13.681.824 | 7.683.760 | 871.584 | 22.237.168 |

\* U Varaždinskoj županiji rashodi za nabavu proizvedene dugotrajne imovine i dodatna ulaganja na nefinancijskoj imovini su umanjeni za ¼ ukupnog iznosa od 2.000.000 kuna, te je primijenjen zadani indeks u Uputi za izradu proračuna JLP(R)S za razdoblje 2012. – 2014. (najam – JPP), a istovremeno za isti iznos su uvećani materijalni i financijski rashodi.

Rashode za nabavu proizvedene dugotrajne imovine i dodatna ulaganja na nefinancijskoj imovini županije i Grad Zagreb planiraju i troše na osnovi Plana rashoda za nabavu proizvedene dugotrajne imovine i dodatna ulaganja na nefinancijskoj imovini za 2012. godinu, s time da je utrošak sredstava u prvom tromjesečju 2012. godine privremen do donošenja Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova u 2012. godini, a u kojem se planiraju kapitalni projekti koji će se realizirati tijekom 2012. godine.

Osnovicu za planiranje ukupnog iznosa sredstava Plana rashoda za nabavu proizvedene dugotrajne imovine i dodatna ulaganja na nefinancijskoj imovini u 2012. godini čine sredstva dodijeljena za prvo tromjesečje 2012. godine.

Plan rashoda za nabavu proizvedene dugotrajne imovine i dodatna ulaganja na nefinancijskoj imovini sadržava sve kapitalne projekte u školstvu bez obzira na izvore sredstava iz kojih se financiraju.

Pritom Plan mora obavezno sadržavati prikaz projekata koji se financiraju rashodima za nabavu proizvedene dugotrajne imovine i dodatna ulaganja na nefinancijskoj imovini iz stupca 5 prethodne tablice. U slučaju da nositelji financiranja mogu osigurati i druge izvore sredstava, u Planu se također prikazuju i projekti koji se financiraju iz tih izvora kao što su vlastita proračunska sredstva za kapitalne projekte u školstvu, uzeti zajmovi za kapitalne projekte u školstvu, transferi iz drugih proračuna i sl.

Plan rashoda za nabavu proizvedene dugotrajne imovine i dodatna ulaganja na nefinancijskoj imovini donosi nadležno tijelo nositelja financiranja (županije, Grada Zagreba i gradova), najkasnije do 31. siječnja 2012. godine.

Izmjene i dopune Plana rashoda za nabavu proizvedene dugotrajne imovine i dodatna ulaganja na nefinancijskoj imovini, koje donosi isto nadležno tijelo, mogu se donijeti najkasnije do 30. lipnja 2012. godine.

Ministarstvo znanosti, obrazovanja i športa izdaje prethodne suglasnosti na Planove rashoda za nabavu proizvedene dugotrajne imovine i dodatna ulaganja na nefinancijskoj imovini.

Plan rashoda za nabavu proizvedene dugotrajne imovine i dodatna ulaganja na nefinancijskoj imovini treba sadržavati samo ulaganja u kapitalne projekte koji se odnose na izgradnju i opremanje novih građevina kao i nadogradnju, rekonstrukciju i opremanje postojećih građevina. Pod kapitalnim projektom ne podrazumijevaju se planska investicijska i tekuća održavanja postojećih građevina.

Plan sadržava škole na koje se odnose ulaganja, vrstu i opseg ulaganja, ukupno planirani iznos potreban za realizaciju svih ulaganja obuhvaćenih projektom od početka do kraja projekta i planirani iznos u 2012. godini, i to prema izvorima sredstava: rashodi za nabavu proizvedene dugotrajne imovine i dodatna ulaganja na nefinancijskoj imovini iz stupca 5 prethodne tablice, vlastita proračunska sredstva za kapitalne projekte u školstvu, uzeti zajmovi za kapitalne projekte u školstvu, transferi iz drugih proračuna i sl.

Realizacija ovih rashoda u dijelu koji se odnosi na pomoći iz državnog proračuna moguća je tek po izvršenju radova i nabavi usluga, a ne anticipativno.

Zahtjevi za realizaciju rashoda za nabavu proizvedene dugotrajne imovine i dodatna ulaganja na nefinancijskoj imovini provode se isključivo putem obrasca DEC – SŠ -2012., koji je sastavni dio ove Odluke, a za prvo tromjesečje 2012. godine do ukupno dodijeljenih sredstava.

Realizacija ovih rashoda smatra se privremenom do izdavanja suglasnosti na Plan rashoda za nabavu proizvedene dugotrajne imovine i dodatna ulaganja na nefinancijskoj imovini.

Osnovicu za planiranje ukupnog iznosa sredstava Plana rashoda za materijal, dijelove i usluge tekućeg i investicijskog održavanja škola u 2012. godini čine sredstva dodijeljena za prvo tromjesečje 2012. godine.

Rashode za materijal, dijelove i usluge tekućeg i investicijskog održavanja županije i Grad Zagreb planiraju i troše na osnovi Plana rashoda za materijal, dijelove i usluge tekućeg i investicijskog održavanja za 2012. godinu u kojima se specificiraju škole, namjene i iznosi sredstava.

Nadležna tijela županija i Grada Zagreba dužna su Plan rashoda za materijal, dijelove i usluge tekućeg i investicijskog održavanja donijeti najkasnije do 31. siječnja 2012. godine i dostaviti ga Ministarstvu znanosti, obrazovanja i športa.

PRIJELAZNE I ZAVRŠNE ODREDBE

VIII.

Sredstva za financiranje decentraliziranih funkcija srednjih škola i učeničkih domova županije i Grad Zagreb ostvaruju iz dodatnog udjela poreza na dohodak po stopi od 2,2%.

Ako županije i Grad Zagreb ne ostvare sredstva za ukupno bilancirana prava za financiranje decentraliziranih funkcija srednjeg školstva iz dodatnog udjela u porezu na dohodak po stopi od 2,2%, razliku do ukupno bilanciranih prava ostvaruju iz pozicije pomoći izravnanja za decentralizirane funkcije u Odluci o privremenom financiranju poslova, funkcija i programa državnih tijela i drugih proračunskih korisnika državnog proračuna Republike Hrvatske u prvom tromjesečju 2012. godine (»Narodne novine«, broj 131/2011). Kontrolu ostvarivanja tih prihoda vrši Ministarstvo financija.

IX.

Županije i Grad Zagreb dužni su sredstva iz dodatnog udjela poreza na dohodak i sredstva s pozicije pomoći izravnanja koristiti prema utvrđenoj namjeni iz ove Odluke.

X.

Županije i Grad Zagreb dužni su rashode za materijal, dijelove i usluge tekućeg i investicijskog održavanja, te rashode za nabavu proizvedene dugotrajne imovine i dodatna ulaganja na nefinancijskoj imovini realizirati u skladu sa Zakonom o javnoj nabavi.

Županije i Grad Zagreb ne mogu započinjati realizaciju nabave proizvedene dugotrajne imovine i dodatna ulaganja na nefinancijskoj imovini bez izrade investicijskog elaborata u kojem su precizno utvrđeni: opseg radova i usluga, vrijednost radova i usluga, vrijeme realizacije i realni izvori sredstava, kao i prethodne suglasnosti Ministarstva znanosti, obrazovanja i športa na Plan rashoda za nabavu proizvedene dugotrajne imovine i dodatna ulaganja na nefinancijskoj imovini.

Suglasnosti na Plan rashoda za nabavu proizvedene dugotrajne imovine i dodatna ulaganja na nefinancijskoj imovini Ministarstvo znanosti, obrazovanja i športa izdavat će nakon donošenja Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova u 2012. godini.

XI.

Nadležna tijela županija i Grada Zagreba – nositelja financiranja škola, mogu na osnovi vlastite odluke o kriterijima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2012. godini i Odluke o kriterijima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova, a uz prethodnu suglasnost Ministarstva znanosti, obrazovanja i športa i Ministarstva financija, udružiti sredstva za nabavu proizvedene dugotrajne imovine i dodatna ulaganja na nefinancijskoj imovini u osnovnom i srednjem školstvu do razine utvrđene u ovoj Odluci i u Odluci o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova u 2012. godini.

Suglasnosti za udruživanje sredstava u rashodima za nabavu proizvedene dugotrajne imovine i dodatna ulaganja na nefinancijskoj imovini Ministarstvo znanosti, obrazovanja i športa izdavat će nakon donošenja Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova školstva u 2012. godini.

XII.

U prosječnoj cijeni po učeniku za obračun materijalnih i financijskih rashoda uključeni su i troškovi redovitog programa financiranja učenika s teškoćama u razvoju, a samo povećani troškovi školovanja tih učenika financirat će se iz sredstava državnog proračuna sukladno posebnim kriterijima koje utvrđuje ministar znanosti, obrazovanja i športa.

XIII.

Ova Odluka objavit će se u »Narodnim novinama«, a stupa na snagu 1. siječnja 2012. godine.

Klasa: 602-03/11-01/02

Urbroj: 5030114-11-1

Zagreb, 16. prosinca 2011.

Predsjednica
Jadranka Kosor, dipl. iur., v. r.

![](dodatni/418678.jpg)

Odluka, NN 149/2011-3058
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)